Source: https://pozfond.sk/stanovisko-vyjadrenie/vyjadrenie-k-vydrzaniu-vlastnickeho-prava/
Timestamp: 2019-12-11 00:03:45+00:00
Document Index: 2792043

Matched Legal Cases: ['§ 80', '§ 11', '§ 63', '§ 1', '§ 17', '§ 22', '§ 34', '§ 16', '§ 10', '§ 34', '§ 16', '§ 10', '§ 63', '§ 63', '§ 63']

Vyjadrenie k vydržaniu vlastníckeho práva - Slovenský pozemkový fond
Vyjadrenie k vydržaniu vlastníckeho práva
Stanovisko k územnému, stavebnému a vodoprávnemu konaniu
Stanovisko k zmene druhu pozemku
Stanovisko a vyjadrenie>
Vyjadrenie k vydržaniu vlastníckeho práva>
A. Inštitút vydržania vlastníckeho práva – všeobecne
Z hľadiska relevantného posúdenia všetkých atribútov vydržania – právny inštitút vydržania predstavuje osobitný (originárny) spôsob nadobudnutia vlastníckeho práva zo zákona (ex lege). S prihliadnutím na doterajšiu rozhodovaciu prax súdov možno klasifikovať predpoklady vydržania nasledovne.:
▹ Spôsobilý predmet vydržania
▹ Spôsobilý subjekt
▹ Oprávnenosť držby
▹ Dobrá viera (dobromyseľnosť) vydržateľa
▹ Nepretržitosť držby počas celej zákonom ustanovenej doby
Právnym následkom splnenia vyššie uvedených predpokladov vydržania je nadobudnutie vlastníckeho práva alebo práva zodpovedajúceho vecnému bremenu oprávneným držiteľom, a to okamihom uplynutia vydržacej doby a zároveň zánik vlastníckeho práva doterajšieho vlastníka.[1] Predpoklady sú stanovené tak, že musia byť splnené kumulatívne – ak z nich nie je splnená čo i len jedna, nedochádza k vydržaniu.
Na zápis vlastníckeho práva k nehnuteľnosti vydržaním sú spôsobilé nasledovné listiny:
▹ právoplatné súdne rozhodnutie vydané na základe určovacej žaloby oprávneného držiteľa podľa ustanovenia § 80 písm. c) Občianskeho súdneho poriadku
▹ rozhodnutie správneho orgánu v konaní o obnove evidencie niektorých pozemkov a právnych vzťahov k nim podľa § 11 ods. 1 zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov
▹ osvedčenie vyhlásenia o vydržaní v zmysle § 63 zákona č. 323/1992 Zb. o notároch a notárskej činnosti (Notársky poriadok) v znení neskorších predpisov (ďalej len „Notársky poriadok“).
▹ súdne rozhodnutie,
▹ rozhodnutie správneho orgánu
▹ alebo formou notárskej zápisnice (osvedčenie notára).
▹ v správe SPF podľa ust. § 1, § 17 a § 22 zákona č. 229/1991 Zb. o úprave vlastníckych vzťahov k pôde a inému poľnohospodárskemu majetku v znení neskorších predpisov, § 34 ods. 3 prvá veta zákona č. 330/1991 Zb. o pozemkových úpravách usporiadaní pozemkového vlastníctva, obvodných pozemkových úradoch, pozemkovom fonde a o pozemkových spoločenstvách v znení neskorších predpisov, § 16 ods. 1 písm. a) zákona č. 180/1995 Z. z. o niektorých opatreniach na usporiadanie vlastníctva k pozemkom v znení neskorších predpisov a § 10 ods. 1 zákona č. 97/2013 Z. z. o pozemkových spoločenstvách v znení neskorších predpisov,
▹ v nakladaní SPF podľa ust. § 34 ods. 3 druhá veta zákona č. 330/1991 Z. z. v znení neskorších predpisov, § 16 ods. 1 písm. b) a c) zákona č. 180/1995 Z. z. v znení neskorších predpisov a § 10 ods. 2 písm. a) a b) zákona č. 97/2013 Z. z. v znení neskorších predpisov.
▹ žiadosti o vydanie vyjadrenia v zmysle § 63 písm. a) bod 3 Notárskeho poriadku (ďalej len „žiadosť“),
▹ dokladov k žiadosti, (viď príloha nižšie),
▹ ďalších doplňujúcich podkladov – napríklad z regionálneho odboru SPF, v územnej pôsobnosti, ktorého sa nehnuteľnosť nachádza (ďalej aj ako „príslušný regionálny odbor“), resp. od iných subjektov
Podkladom pre vypracovanie a vydanie vyjadrenia je písomná žiadosť o vyjadrenie k osvedčeniu vyhlásenia o vydržaní podľa § 63 Notárskeho poriadku, ktorú predloží osoba, v prospech ktorej sa vlastnícke právo alebo právo zodpovedajúce vecnému bremenu má vydržať (ďalej len „žiadateľ“).
Náležitosti žiadosti a nevyhnutné prílohy.
▹ Základné (identifikačné) údaje o osobe žiadateľa. Takýmito údajmi sú pri.:
▹ právnickej osobe – názov, sídlo, IČO, prípadne telefonický kontakt a e-mail
▹ Označenie osoby, po ktorej sa vlastnícke právo alebo právo zodpovedajúce vecnému bremenu osvedčuje s jej základnými údajmi (meno, priezvisko, rodné meno, dátum narodenia, dátum úmrtia, príbuzenský vzťah a iné).
▹ Identifikácia nehnuteľností – stav podľa PK a KN (čísla PKVL, LV), katastrálne územie, číslo parcely, výmera, druh pozemku, vlastnícky podiel a pod.
▹ Právne skutočnosti a dôkazy (doklady a iné súvisiace listiny), o ktoré žiadateľ opiera svoje tvrdenia o vydržaní vlastníckeho práva k nehnuteľnosti alebo práva zodpovedajúceho vecnému bremenu a ktoré tvoria prílohy žiadosti, napr.: kúpna zmluva, zámenná zmluva, darovacia zmluva, iná listina, doklad o odovzdaní pozemkov do užívania JRD, prídelová listina, výmer o vlastníctve pôdy, konečný rozdeľovací plán o prídele, list vlastníctva, pozemno-knižná vložka, identifikácia parciel, geometrický plán, pozemková mapa, katastrálna mapa, rôzne náčrty, a iné.
▹ Začiatok plynutia lehoty na vydržanie, odkedy žiadateľ má nehnuteľnosť nerušene, dobromyseľne v oprávnenej držbe.
▹ Uvedenie dátumu vyhotovenia žiadosti a podpis žiadateľa.
▹ Pri zastúpení žiadateľa inou osobou na základe splnomocnenia je neoddeliteľnou súčasťou žiadosti plná moc s úradne overeným podpisom splnomocniteľa alebo overená kópia plnej moci.
Povinnou prílohou k žiadosti je „čestné prehlásenie žiadateľa“ (viď príloha nižšie).
▹ Čestné prehlásenie žiadateľa (vzor – viď príloha nižšie) – úradne overený podpis
▹ Splnomocnenie (v prípade ak žiadateľa zastupuje iná osoba – FO resp. PO)
▹ Identifikácia parciel (na stav PK, E-KN + C-KN)
▹ List vlastníctva (LV)
▹ Pozemno-knižná vložka (PKVL)
▹ Doklady o prídele pozemkov do vlastníctva (prídelová listina, výmer o vlastníctve pôdy, konečný rozdeľovací plán, listina o odovzdaní pozemkov do užívania JRD a pod.) – úradne overená kópia
▹ Kópia katastrálnej mapy (mapa KN) so zakreslením právneho stavu
▹ Geometrický plán (ak je potrebný)
▹ Doklady, ktorými žiadateľ mieni preukázať oprávnenú držbu (kúpna zmluva, zámenná zmluva, darovacia listina, iná zmluva alebo listina alebo právny úkon, z ktorého žiadateľ odvodzuje svoje vlastnícke právo) – úradne overená kópia
▹ Vyjadrenie obce – v zmysle § 63 písm. a) bod 2. zákona č. 323/1992 Zb. o notároch a notárskej činnosti (Notársky poriadok) v znení neskorších predpisov (vzor – viď príloha nižšie) – originál listiny resp. úradne overená kópia
– či má resp. nemá výhrady k vzniku vlastníckeho práva vydržaním,
– o úhrade miestnych daní z nehnuteľností,
– že jej nie je známy pobyt NV, resp. ich právnych nástupcov
▹ Evidencia obyvateľov SR – potvrdenia o trvalom pobyte (Register obyvateľov SR)
▹ Prehlásenia podielových spoluvlastníkov – že nemajú výhrady k vzniku vlastníckeho práva vydržaním (vyjadrenia osôb, ktorých posledný zápis v KN preukazuje vlastnícke právo k nehnuteľnostiam resp. ich právnych nástupcov) – úradne overený podpis
▹ Prehlásenie osôb znalých miestnych pomerov (svedkov) – úradne overený podpis
▹ Osvedčenie o dedičstve resp. dedičské rozhodnutie
Vydanie vyjadrenia – procesný postup v rámci SPF
▹ ak sa žiadateľ dostaví na príslušný regionálny odbor alebo právny odbor osobne a požiada o informáciu k vydržaniu vlastníckeho práva k nehnuteľnosti (bez písomnej žiadosti) preveruje sa či je SPF príslušnou právnickou osobou pre vydanie vyjadrenia, a zároveň sa žiadateľovi poskytne informácia o náležitostiach žiadosti
▹ žiadosť sa podáva v podateľni na príslušnom regionálnom odbore alebo v podateľni na generálnom riaditeľstve (ďalej aj ako „miesto podania“)
▹ žiadosť môže byť doručená poštou, faxom alebo osobne
▹ žiadosť sa považuje za doručenú po jej zaevidovaní v mieste podania v súlade s registratúrnym poriadkom fondu
▹ ak bola žiadosť (vrátane nevyhnutných príloh) doručená na príslušný regionálny odbor a nie je predpoklad potreby ďalšieho doplnenia podkladov – zasiela sa so sprievodným listom regionálneho odboru na právny odbor
▹ ak predložená žiadosť neobsahuje údaje a písomnosti nevyhnutné k vydaniu vyjadrenia príslušný regionálny odbor alebo právny odbor vyzve listom žiadateľa alebo jeho splnomocneného zástupcu na jej doplnenie s uvedením časového termínu, do ktorého sa má uskutočniť doplnenie požadovaných skutočností resp. podkladov
▹ v prípade, ak v uvedenom časovom termíne SPF neobdrží doplnenie podkladov, žiadosť môže byť uzavretá – a to vyjadrením s výhradami z titulu neuvedenia doplňujúcich skutočností resp. nepredloženia požadovaných podkladov
▹ doručenú žiadosť s nevyhnutnými prílohami spracováva a vyjadrenie vydáva právny odbor / referát vydržania vlastníckeho práva
▹ vyjadrenie sa zasiela poštou v jednom vyhotovení na adresu žiadateľa alebo jeho splnomocneného zástupcu, v jednom vyhotovení na príslušný regionálny odbor, a v prípade zamietavého vyjadrenia v jednom vyhotovení i na katastrálny odbor príslušného okresného úradu
▹ v zmysle pokynu predsedníčky ÚGKK č. P-473/2011 zo dňa 21.01.2011 sú na SPF zasielané oznámenia o všetkých prípadoch, v ktorých je na okresný úrad – katastrálny odbor (v minulosti správa katastra) za účelom zápisu vlastníckeho práva záznamom doručené osvedčenie o vydržaní vlastníckeho práva vydané notárom – bez vyjadrenia SPF, tieto oznámenia (vrátane notárskych zápisníc), ako i iné podania rovnakého charakteru zo strany ďalších fyzických alebo právnických osôb – sú riešené postúpením na Notársku komoru SR, Ministerstvo spravodlivosti SR resp. v rámci vlastnej činnosti zabezpečením ďalšieho právneho postupu
▹ v prípade potreby doplnenia informácií, alebo nejasností sa žiadateľ môže obrátiť.:
právny odbor / referát vydržania vlastníckeho práva SPF (osobne, telefonicky – 02/20 941 111, 20 941 254, e-mailom – pravne@pozfond.sk)
3. vybavenie žiadosti a vydanie vyjadrenia
[1] Vlastníkom vydržaného pozemku sa držiteľ stáva okamihom, kedy splnil podmienky vydržania – ďalšie právne skutočnosti pre nadobudnutie vlastníckeho práva vydržateľom zákon nevyžaduje (Rozsudok NS ČR z 27.04.1999, sp. zn. 2 Cdon 1134/1996).
Vzor čestného prehlásenie žiadatela vydržanie vlastníckeho práva
Vzor vyjadrenie obce k vydržaniu k vydržaniu vlastníckeho práva
Informácia pre žiadateľa k žiadosti o vydržanie vlastníckeho práva
Späť na stanovisko a vyjadrenie